钦定古今图书集成/理学汇编/经籍典/第183卷 > 汉书 > 《刘向上封事》
## 钦定古今图书集成/理学汇编/经籍典/第183卷 > 汉书 > 《刘向上封事》

《平王》末年，鲁隐之始即位也。

师古曰：“平王，幽王之子。”

周大夫祭伯乖离不和，出奔于鲁。

张晏曰：“隐元年祭伯来。” 《穀梁传》曰：“奔也。” 师古曰：“祭音侧介反。”

而《春秋》为讳，不言来奔，伤其祸殃，自此始也。是后尹
氏世卿而专恣。

师古曰：“《春秋公羊经》隐公三年：‘夏四月，尹氏卒’。传曰：‘尹氏者何？天子之大夫也。其称尹氏何？贬也。曷为贬？讥继卿继卿，非礼也。又《诗小雅节南山》云：‘尹氏大师，赫赫师尹，不平谓何’？刺之也’。”

“诸侯背畔而不朝”，周室卑微，二百四十二年之间。

师古曰：“谓从隐公元年至哀公十四年获麟也。隐公十一年，桓公十八年，庄公三十二年，闵公三年，僖公三十三年，文公十八年，宣公十八年，成公十八年，襄公三十一年，昭公三十二年，定公十五年，哀公十四年，凡二百四十二年也。”

《日食》三十六。

师古曰：“谓隐三年二月己巳，桓三年七月壬辰朔，十七年十月朔，庄十八年三月，二十五年六月辛未朔，二十六年十二月癸亥朔，三十年九月庚午朔，僖五年九月戊申朔，十二年三月庚午，十五年五月，文元年二月癸亥朔，十五年六月辛丑朔，宣八年七月甲子，十年四月丙辰，十七年六月癸卯成，十六年六月” 丙寅朔。十七年十二月丁巳朔。襄十四年二月乙未朔。十五年秋八月丁巳。二十年冬十月丙辰朔。二十一年九月庚戌朔。冬十月庚辰朔。二十三年二月癸酉朔。二十四年秋七月甲子朔，八月癸巳朔。二十七年冬十二月乙亥朔。昭七年夏四月甲辰朔。十五年六月丁巳朔。十七年夏六月甲戌朔。二十一年秋七月壬午朔，二十二年十二月癸酉朔，二十四年夏五月乙未朔，三十一年十二月辛亥朔，定五年正月辛亥朔，十二年十一月丙寅朔，十五年八月庚辰朔，凡三十六也。

地震五。

师古曰：谓文九年九月癸酉，襄十六年五月甲子，昭十九年五月己卯，二十三年八月乙未，哀三年。

四月甲午凡五也

“山陵崩阤”《二》。

师古曰：“谓僖十四年八月辛卯，沙鹿崩，成五年夏梁山崩，凡二也。阤下颓也，音丈尔反。”

彗星三见。

师古曰：“谓文十四年秋七月，有星孛入于北斗。昭十七年冬，有星孛于大辰。哀十三年冬十一月，有星孛于东方。”

夜，常星不见，夜中星陨如雨一。

《师古》曰：“事在庄七年夏四月辛卯。”

《火灾》十四。

师古曰：“桓十四年秋八月壬申，御廪灾。庄二十年夏，齐大灾。僖二十年五月乙巳，西宫灾。成三年二月甲子，新宫灾。襄九年春，宋火。三十年五月甲午，宋灾。昭九年夏四月，陈火。十八年夏五月壬午，宋、卫、陈、郑灾。定二年夏五月壬辰，雉门及两观灾。哀三年五月辛卯，桓宫、僖宫灾；四年六月辛丑，亳社灾，凡十四也。”

长狄入《三国》。

师古曰：“谓《春秋》文十一年经书‘冬十月甲午，叔孙得臣败狄于咸’。《公羊传》曰：‘狄者何？长狄也。兄弟三人，一者之齐，一者之鲁，一者之晋。之齐荣如、之鲁乔如；之晋焚如’。长狄鄋瞒之种。”

“五石陨坠，六鶂退飞”，多麋有蜮，蜚鸲鹆来巢者皆一
见。

师古曰：“‘谓僖十六年正月戊申朔，陨石于宋，五；是月六鶂退飞过宋都’。庄十七年冬，多麋。十八年秋，有蜮。二十九年秋，有蜚。昭二十五年夏，有鸲鹆来巢。蜮，短尾狐也；鶂，水鸟也；蜚，负蠜也。”

《昼冥晦》。

师古曰：“僖十五年九月己卯晦，震夷伯之庙。” 《穀梁传》曰：“晦，冥也。”

雨木冰。

师古曰：“事在成十六年正月。雨木冰者，气著树木，结为冰也。今俗呼为间树。”

李梅冬实，七月霜降，草木不死。

师古曰：“僖三十三年，经书‘冬陨霜，不杀草，李梅实’，未知在何月也。而此言李梅冬实” ，又云“‘七月霜降，草木不死’，与今《春秋》不同，未见义所出。”

八月杀菽。

师古曰：“谓定公元年十月，陨霜杀菽，周之十月，夏之八月。菽谓豆也。”

大雨雹。

师古曰：“事在僖二十九年秋及昭三年冬四年正月。”

“雨雪雷霆”，失序相乘。

师古曰：“隐九年三月癸酉，大雨震电；庚辰，大雨雪” ；庄六年“冬、十月，雨雪” ，僖十年“‘冬，大雨雪’，皆是也。”

“水旱饥蝝螽”螟《螽午》并起。

如淳曰：“螽午犹杂沓也。” 师古曰：“谓桓元年秋，大水；十三年夏，大水；庄七年秋，大水；十一年秋，宋大水；二十四年秋，大水；二十五年秋，大水；宣十年秋，大水；成五年秋，大水；襄二十四年秋，七月，大水；僖二十一年夏，大旱；宣七年秋，大旱；宣十年冬，饥；十五年冬，蝝生饥；襄二十四年冬，大饥；桓五年秋，螽；僖十五年八月，螽” ；文二年“秋，雨螽于宋。” 《八年》“冬，螽。” 宣六年“八月，螽。” 十三年“秋” ，十五年“秋，螽。” 襄七年“八月，螽。” 哀十二年“十二月，螽。” 十三年“九月，螽。” “十二月，螽。” 隐五年“九月，螟。” 八年“九月，螟。” 庄六年“秋，螟。” 皆是也。螽，即螟也。螟，虫之食苗心者也。

“当是时，《祸乱辄应》弑君”三十六。

师古曰：“谓隐公四年，卫州吁弑其君完，十一年，羽父使贼弑公于寪氏。桓二年，宋督弑其君与夷。七年，曲沃伯诱晋小子侯杀之。十七年，郑高渠弥弑昭公，庄八年，齐无知弑其君诸儿。十二年，宋万弑其君捷，十四年，傅瑕弑其君郑子。三十二年，共仲使圉人荦贼子般，闵二年，共仲使卜𬺈贼公于武闱。僖十年，晋里” 克弑其君卓。二十四年，晋弑怀公于高梁。文元年，楚太子商臣弑其君𫖳。十四年，齐公子商人弑其君舍。十六年，宋人弑其君杵臼。十八年，齐人弑其君商人。鲁襄仲杀子恶，莒弑其君庶其。宣二年，晋赵盾弑其君夷皋。四年，郑公子归生弑其君夷。十年，陈夏征舒弑其君平国。成十八年，晋弑其君州蒲。襄七年，郑子驷使贼夜弑僖公。二十五年，齐崔杼弑其君光。二十六年，卫甯喜弑其君剽。二十九年，阍弑吴子馀祭。三十年，蔡太子般弑其君固。三十一年，莒人弑其君密州。昭元年，楚公子围问王疾，缢而弑之。十三年，楚公子比弑其君虔于干谿。十九年，许太子止弑其君买。二十七年，吴弑其君僚。定十三年，薛弑其君比。哀四年，“盗杀蔡侯申。” 六年，齐陈乞弑其君荼。十年，齐人弑。

悼公凡三十六

《亡国》五十二。

师古曰：“谓桓五年州公如曹，庄四年纪侯大去其国” ，十年齐师灭谭，十三年齐人灭遂，十四年楚子灭息，十六年楚灭邓，闵元年晋灭耿、灭霍、灭魏，僖五年楚灭弦，晋灭虢、灭虞，十二年楚人灭黄，十七年楚灭项，十九年秦人取梁，二十五年卫侯毁灭邢，二十六年楚人灭夔，三十三年秦灭滑，文四年楚灭江，五年楚人灭六，灭蓼。十六年，楚人、秦人、巴人灭庸。宣八年，楚人灭舒、蓼；九年，“取根牟。” 十二年楚子灭萧。十五年，晋师“灭赤狄潞氏。” 成六年，取鄟。十七年楚灭舒、萧。襄六年，莒人灭鄫，齐侯灭莱。十年，诸侯灭偪阳。十三年，取邿。二十五年楚灭舒鸠。昭四年楚子灭赖。十二年晋灭肥。十六年楚子取戎蛮氏。十七年，晋“灭陆浑戎。” 二十一年晋“灭鼓” ，三十年吴“灭徐” ，定四年蔡“灭沈” ，五年楚“灭唐” ，六年郑“灭许” ，十四年楚人灭顿，十五年楚子灭胡，哀八年宋公灭曹，又邾灭须句，楚灭权，晋灭焦杨，楚灭道、房、申，凡五十二。

诸侯奔走，不得保其社稷者，不可胜数也。

师古曰：“谓桓十五年‘郑伯突出奔蔡’，襄十四年卫侯出奔齐，昭三年‘北燕伯款出奔齐，二十三年莒子庚舆来奔’之类是也。”

“周室多祸”，晋败其师于贸戎。

师古曰：“‘贸戎，地名也。《春秋公羊经》成元年：秋，王师败绩于贸戎’。《传》曰：‘孰败之？盖晋败之也’。”

伐其郊。

师古曰：“郊，周邑也。昭二十三年正月《经》书‘晋人围郊也’。”

郑伤桓王。

应劭曰：“王以诸侯伐郑，郑伯御之，射王中肩。” 师古曰：“事在桓五年秋。”

《戎》执其使。

师古曰：“隐七年冬，《经》书：‘天王使凡伯来聘，戎伐凡伯于楚丘以归’。”

卫侯朔召不往。齐逆命而助朔。

师古曰：“《春秋》桓十六年《经》书‘卫侯朔出奔齐’。《穀梁传》曰：‘天子召而不往也’。”

五大夫争权，三君更立，莫能正理。

应劭曰：“周景王崩，单穆公、刘文公、巩简公、甘平公、召庄公，此五大夫相与争夺，更立王子猛、子朝及敬王，是为三君也。”

遂至陵夷，不能复兴。

师古曰：“陵夷，谓卑替也。解在《成纪》及《异姓诸侯王表》也。”

由此观之，“和气致祥，乖气致异。祥多者其国安，异众
者其国危，天地之常经，古今之通义也。”

“初元以来六年矣。”按《春秋》，六年之中，灾异未有稠如
今者也。夫有《春秋》之异，无孔子之救，犹不能解纷，况
甚于《春秋》乎？